CELEX: 32010D0002
Language: lt
Date: 1261612800000
Title: 2010/2/: 2009 m. gruodžio 24 d. Komisijos sprendimas, kuriuo pagal Europos Parlamento ir Tarybos direktyvą 2003/87/EB nustatomas sektorių ir jų pošakių, kuriems būdinga didelė anglies dioksido nutekėjimo rizika, sąrašas (pranešta dokumentu Nr. C(2009) 10251) (Tekstas svarbus EEE)

5.1.2010   
            
            
               LT
            
            
               Europos Sąjungos oficialusis leidinys
            
            
               L 1/10
            
         KOMISIJOS SPRENDIMAS
   2009 m. gruodžio 24 d.
   kuriuo pagal Europos Parlamento ir Tarybos direktyvą 2003/87/EB nustatomas sektorių ir jų pošakių, kuriems būdinga didelė anglies dioksido nutekėjimo rizika, sąrašas
   (pranešta dokumentu Nr. C(2009) 10251)
   (Tekstas svarbus EEE)
   (2010/2/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (1), ypač į jos 10a straipsnio 13 dalį,
   kadangi:
   
               (1)
            
            
               Direktyvoje 2003/87/EB su pakeitimais, padarytais Europos Parlamento ir Tarybos direktyva 2009/29/EB (2), numatyta, kad pagrindinis šiltnamio efektą sukeliančių dujų išmetimo leidimų paskirstymo principas – pardavimas aukcione.
            
         
               (2)
            
            
               Sąjunga pritaria ambicingam tarptautiniam susitarimui dėl klimato kaitos, kuriuo siekiama temperatūros kilimą pasaulyje apriboti iki 2 °C. Jei kitos išsivysčiusios šalys ir kiti pagrindiniai teršėjai nepasirašys šio tarptautinio susitarimo, trečiosiose šalyse, kuriose pramonės įmonėms nebūtų taikomi panašūs išmetamo anglies dioksido kiekio apribojimai, gali padidėti šiltnamio efektą sukeliančių išmetamųjų dujų kiekis („anglies dioksido nutekėjimas“), o tai pakenktų aplinkosaugos vientisumui ir Sąjungos veiksmai taptų mažiau veiksmingi. Siekiant išvengti anglies dioksido nutekėjimo rizikos Direktyvoje 2003/87/EB numatyta, kad atsižvelgdama į tarptautinių derybų rezultatus Sąjunga sektorių ir jų pošakių, kuriems būdinga didelė anglies dioksido nutekėjimo rizika, įmonėms turėtų nemokamai suteikti 100 % pagal Direktyvos 2003/87/EB 10a straipsnio 1 dalyje nurodytas priemones nustatyto leidimų skaičiaus.
            
         
               (3)
            
            
               Iki 2009 m. gruodžio 31 d., o vėliau kas penkerius metus Komisija, remdamasi Direktyvos 2003/87/EB 10a straipsnio 14–17 dalyse nurodytais kriterijais, nustato sektorių ir jų pošakių, kuriems būdinga didelė anglies dioksido nutekėjimo rizika, sąrašą (toliau – sektorių ir jų pošakių sąrašas).
            
         
               (4)
            
            
               Pagal Direktyvos 2003/87/EB 10a straipsnio 14 dalį Komisija, siekdama nustatyti sektorius arba jų pošakius, kuriems būdinga didelė anglies dioksido nutekėjimo rizika, Sąjungos lygmeniu įvertina atitinkamo sektoriaus ar jo pošakio galimybes pagal suskirstymo lygį perkelti reikalingų leidimų tiesiogines sąnaudas ir dėl įgyvendinus Direktyvą 2003/87/EB padidėjusių elektros energijos kainų susidariusias netiesiogines sąnaudas į produktų kainas taip, kad didelė rinkos dalis neatitektų ne Sąjungoje esantiems įrenginiams, iš kurių išmetama daugiau anglies dioksido. Šie vertinimai grindžiami vidutine anglies dioksido kaina, nurodyta Komisijos poveikio vertinime, kuris pateiktas su Sąjungos tikslų, susijusių su klimato kaita ir atsinaujinančia energija, įgyvendinimo iki 2020 m. priemonių paketu, ir kiekvieno sektoriaus arba jo pošakio prekybos, gamybos ir pridėtinės vertės paskutinių trejų metų duomenimis, jei tokių duomenų yra.
            
         
               (5)
            
            
               Direktyvos 2003/87/EB 10a straipsnio 15 dalyje nustatyta, kad didelė anglies dioksido nutekėjimo rizika sektoriui ar jo pošakiui būdinga tuo atveju, jei dėl įgyvendinant šias direktyvą susidarančių tiesioginių ir netiesioginių papildomų sąnaudų sumos labai (ne mažiau kaip 5 %) padidėtų gamybos sąnaudos, apskaičiuojamos kaip bendrosios pridėtinės vertės dalis, o prekybos su trečiosiomis šalimis intensyvumas, apibrėžiamas kaip bendros eksporto į trečiąsias šalis vertės ir importo iš tų šalių vertės santykis su bendra Bendrijos rinkos apimtimi (metinė apyvarta ir bendra importo iš trečiųjų šalių vertė), yra didesnis kaip 10 %. Direktyvos 2003/87/EB 10a straipsnio 16 dalyje nustatyta, kad didelė anglies dioksido nutekėjimo rizika sektoriui ar jo pošakiui taip pat būdinga tuo atveju, jei dėl įgyvendinant šią direktyvą susidarančių tiesioginių ir netiesioginių papildomų sąnaudų labai (mažiausiai 30 %) padidėtų gamybos sąnaudos, apskaičiuojamos kaip bendrosios pridėtinės vertės dalis, arba jei prekybos su trečiosiomis šalimis intensyvumas, apibrėžiamas kaip bendros eksporto į trečiąsias šalis vertės ir importo iš tų šalių vertės santykis su bendra Sąjungos rinkos apimtimi (metinė apyvarta ir bendra importo iš trečiųjų šalių vertė), yra didesnis kaip 30 %.
            
         
               (6)
            
            
               Norint nustatyti sektorių ir jų pošakių, kuriems būdinga didelė anglies dioksido nutekėjimo rizika, sąrašą, anglies dioksido nutekėjimo riziką reikėtų vertinti pradedant 3 skaitmenų kodų lygmeniu (NACE-3 lygmeniu) arba, prireikus ir jei turima atitinkamų duomenų, 4 skaitmenų kodų lygmeniu (NACE-4 lygmeniu). Sektorius ir jų pošakius į sektorių ir jų pošakių sąrašą reikėtų įtraukti naudojantis tiksliausiais NACE aprašymais. Kai kurie sektoriai, kuriems nebūdinga didelė anglies dioksido nutekėjimo rizika, NACE-4 lygmenyje buvo išskaidyti, ir įvertinti kai kurie atitinkami pošakiai, kuriems dėl tam tikrų savybių būdingas visiškai kitoks poveikis nei visuose kituose sektoriaus pošakiuose.
            
         
               (7)
            
            
               Nuo 2008 m. gruodžio mėn. iš valstybių narių, Eurostato, viešųjų ir komercinių šaltinių, taip pat pramonės asociacijų buvo renkama informacija, būtina priimti sprendimui remiantis Direktyvos 2003/87/EB 10a straipsnio 14–17 dalyse nurodytais kriterijais. Patikrinta informacija, kuri gauta ne iš valstybių narių ar kitų oficialių šaltinių. Naudotasi ir Eurostato apdorotais konfidencialiais duomenimis
            
         
               (8)
            
            
               „Bendrijos nepriklausomame sandorių žurnale“ (BNSŽ) pateikiami duomenys laikomi tiksliausiais, patikimiausiais ir skaidriausiais sektoriuose, kuriuose vykdoma veikla nurodyta Direktyvos 2003/87/EB I priede prieš tą direktyvą iš dalies pakeičiant Direktyva 2009/29/EB, išmetamo CO2 kiekio įverčiais, todėl šie duomenys yra pagrindinis šaltinis, kuriuo remiantis apskaičiuotos tiesioginės tiems sektoriams skirtų leidimų sąnaudos.
            
         
               (9)
            
            
               Duomenys apie vykdant naujų sričių veiklą proceso metu išsiskiriančias šiltnamio efektą sukeliančias dujas ir šiltnamio efektą sukeliančias dujas, įtrauktas į Direktyvos 2003/87/EB su pakeitimais, padarytais Direktyva 2009/29/EB, I priedą, tam tikruose sektoriuose, kuriuose yra daug mažų įrenginių arba įrenginių, kuriems 2005–2007 m. ir 2008–2012 m. buvo netaikoma prekybos išmetamųjų teršalų leidimais sistema, arba įrenginių, apie kuriuos BNSŽ nebuvo pateikta duomenų, arba iš kurių išmetamų teršalų nebuvo įmanoma suskirstyti NACE-4 lygmeniu, buvo gauti iš valstybių narių ir atitinkamų metų Sąjungos šiltnamio dujų inventoriaus. Eurostatas neturi suvartojamos elektros energijos kiekio vertinimo duomenų, kuriais remiantis apskaičiuojamos netiesioginės dėl padidėjusių elektros energijos kainų susidarančios sąnaudos, todėl patikimiausiais turimais duomenimis gali būti laikomi tiesiogiai iš valstybių narių gauti duomenys. Bendrajai pridėtinei vertei nustatyti naudotasi Eurostato verslo struktūros statistiniais duomenimis, kurie laikomi tiksliausiu šaltiniu. Duomenys apie valstybių narių tarpusavio prekybą ir jų prekybą su trečiosiomis šalimis, kuriuos Eurostatas pateikė Comext duomenų bazėje, laikomi patikimiausiais duomenimis apie bendrąsias eksporto į trečiąsias šalis bei importo iš tų šalių vertes ir apie bendrą metinę apyvartą Sąjungoje.
            
         
               (10)
            
            
               Atliekant vertinimus remtasi vidutine anglies dioksido kaina, nurodyta Komisijos poveikio vertinime, kuris pateiktas su Sąjungos tikslų, susijusių su klimato kaita ir atsinaujinančia energija, įgyvendinimo iki 2020 m. priemonių paketu (3). Pagal tinkamiausią scenarijų anglies dioksido kaina, įskaitant pagal Bendro įgyvendinimo ir švarios plėtros mechanizmą suteikiamus kreditus, yra 30 EUR už toną CO2 ekvivalento.
            
         
               (11)
            
            
               Norint apskaičiuoti įgyvendinant Direktyvą 2003/87/EB susidarančias tiesiogines papildomas sąnaudas būtina atsižvelgti į leidimų, kuriuos privalėtų pirkti sektoriaus, jei jam nebūtų būdinga didelė anglies dioksido nutekėjimo rizika, įmonės, skaičių. Tos direktyvos 10a straipsnio 11 dalyje nustatyta, kad nemokamų leidimų skaičius 2013 m. yra 80 % leidimų skaičiaus, nustatyto remiantis 10a straipsnio 1 dalimi, o siekiant, kad 2027 m. nemokamų leidimų visai nebūtų skiriama, jų skaičius mažinamas kiekvienais metais vienodomis dalimis, taigi 2020 m. suteikiama 30 % nemokamų leidimų. Nustatant 10a straipsnio 1 dalyje nurodytus santykinius taršos rodiklius pirmiausia taikytos 10 % sektoriaus arba jo pošakio įrenginių, iš kurių išmetama mažiausiai teršalų, Sąjungoje 2007–2008 m. vidutinės eksploatavimo charakteristikos ir atsižvelgta į veiksmingiausius metodus, pakaitalus bei alternatyvius gamybos procesus.
            
         
               (12)
            
            
               Pagal Direktyvos 2003/87/EB 10a straipsnio 1 dalį nustatytini santykiniai taršos rodikliai turi būti priimti tik iki 2010 m. pabaigos. Todėl į pagal tuos rodiklius įvertintas tiesiogines sąnaudas galės būti atsižvelgta tik persvarstant sektorių ir jų pošakių sąrašą. Todėl siekiant nustatyti sektorių ir jų pošakių sąrašą būtina įvertinti, kiek reikės skirti nemokamų leidimų. Šis vertinimas Sąjungos lygmeniu turi būti atliktas 2013 ir 2014 metams. Geriausias įvertis šiam sprendimui įgyvendinti, išreiškiantis griežtus santykinių taršos rodiklių reikalavimus, pritaikius linijinį mažinimo koeficientą – 75 % leidimų, kuriuos sektorių, kuriems nebūdinga didelė anglies dioksido nutekėjimo rizika, įmonės turės nupirkti 2013 ir 2014 m.
            
         
               (13)
            
            
               Netiesioginių sąnaudų vertinimas atliktas remiantis Sąjungos vidutiniu gaminant elektros energiją išmetamų teršalų koeficientu (0,465 tonos CO2 vienai MWh pagal modeliu grindžiamą 2008 m. ES klimato kaitos ir atsinaujinančios energijos politikos priemonių paketą (4), ir juo naudotasi atliekant Komisijos poveikio vertinimą, kuris pateiktas su Sąjungos tikslų, susijusių su klimato kaita ir atsinaujinančia energija, įgyvendinimo iki 2020 m. priemonių paketu. Vidutinę Sąjungos vertę naudoti tikslinga todėl, kad ji atitinka reikalavimą atlikti vertinimą Sąjungos lygmeniu ir ja išreiškiamas faktinis su elektros energijos gamyba Sąjungoje susijusių išmetamų teršalų kiekis.
            
         
               (14)
            
            
               Direktyvos 2003/87/EB 10a straipsnio 17 dalyje nustatyta, kad sąrašas gali būti papildomas atlikus kokybinį vertinimą, jei yra atitinkamų duomenų, atsižvelgiant į tai, kiek būtų galima sumažinti atskirų iš atitinkamo sektoriaus arba jo pošakio įrenginių išmetamų šiltnamio efektą sukeliančių dujų kiekį arba jų suvartojamos elektros energijos kiekį, prireikus atsižvelgiant į gamybos sąnaudų padidėjimą, kurį gali lemti susijusios investicijos, pavyzdžiui, taikant veiksmingiausius metodus; dabartines ir planuojamas rinkos savybes, įskaitant atvejus, kai prekybos intensyvumo ar tiesioginių ir netiesioginių sąnaudų padidėjimo rodikliai priartėja prie vienos iš ribų; pelno maržas, kaip galimą sprendimų dėl ilgalaikių investicijų ir (arba) vietos pakeitimo rodiklį.
            
         
               (15)
            
            
               Remiantis Direktyvos 2003/87/EB 10a straipsnio 14 ir 15 dalyse nustatytais kiekybiniais kriterijais buvo atliktas kai kurių sektorių ir jų pošakių, kuriems nebūdinga didelė anglies dioksido nutekėjimo rizika, kokybinis vertinimas. Kokybinis vertinimas daugiausiai taikytas sektoriams, apie kuriuos nebuvo gauta pakankamai duomenų atliekant kiekybinį vertinimą, sektoriams, kurie laikomi tarpiniais arba apie kuriuos nėra statistinių duomenų ar tie duomenys prastos kokybės, taip pat sektoriams, kurių kokybinę analizę prašė atlikti valstybės narės arba pramonės atstovai, remdamiesi patikimais argumentais ir pagrįstais prašymais. Remiantis tuo vertinimu kai kurie įvertinti sektoriai turėtų būti laikomi sektoriais, kuriems būdinga didelė anglies dioksido nutekėjimo rizika. Papildomi į sąrašą įtraukti sektoriai ir jų pošakiai atskirai nurodyti šio sprendimo priedo trečiame skirsnyje.
            
         
               (16)
            
            
               Kiti sektoriai ir jų pošakiai, pavyzdžiui, degto molio plytų ir stogo čerpių gamyba, kurie dėl laiko stokos šiuo atveju nebuvo išsamiai išnagrinėti arba apie kuriuos turima mažai duomenų ir tų duomenų kokybė nepakankama, bus kuo greičiau iš naujo įvertinti pagal Direktyvos 10a straipsnio 13 dalį ir – priklausomai nuo analizės rezultatų – įtraukti į šį sąrašą.
            
         
               (17)
            
            
               Kokybinis sektoriaus „Tekstilės apdaila“ (NACE kodas 1730) vertinimas atliktas visų pirma todėl, kad Sąjungos lygmeniu nėra oficialių prekybos duomenų, pagal kuriuos būtų galima įvertinti prekybos intensyvumą, ir kad visuose kituose tekstilės sektoriuose prekyba yra labai intensyvi. Atlikto vertinimo rezultatai rodo, kad didėja tarptautinis konkurencinis spaudimas, pastaraisiais metais labai sumažėjo gamyba Sąjungoje ir kad vertintiems metams būdingos neigiamos arba labai mažos pelno maržos, o tai riboja įrenginių investicinį pajėgumą ir galimybes mažinti išmetamų teršalų kiekį. Atsižvelgiant į bendrą šių veiksnių poveikį, šis sektorius turėtų būti laikomas sektoriumi, kuriam būdinga didelė anglies dioksido nutekėjimo rizika.
            
         
               (18)
            
            
               Atliktas kokybinis sektoriaus „Faneravimo dangos gamyba; klijuotos sluoksninės medienos, daugiasluoksnių plokščių, smulkinių, medienos plaušų plokščių bei kitų skydų ir plokščių gamyba“ (NACE kodas 2020) vertinimas. Vertinimo rezultatai rodo, kad galimybės sumažinti išmetamų teršalų kiekį labai nedidinant kainų yra ribotos, kad rinkos ypatumai, pvz., didelis kainų jautrumas ir tai, kad vis daugiau importuojama iš šalių, kuriose mažos gamybos sąnaudos, kelia sunkumų, ir kad papildomos sąnaudos, susidarančios įgyvendinant Direktyvą 2003/87/EB, turi didelės įtakos pelno maržoms, o tai riboja įrenginių investicinį pajėgumą ir galimybes mažinti išmetamų teršalų kiekį. Atsižvelgiant į bendrą šių veiksnių poveikį, šis sektorius turėtų būti laikomas sektoriumi, kuriam būdinga didelė anglies dioksido nutekėjimo rizika.
            
         
               (19)
            
            
               Atliktas kokybinis sektoriaus „Pirminių plastikų gamyba“ (NACE kodas 2416) vertinimas. Su dabartinėmis rinkos ypatybėmis susiję vertinimo rezultatai rodo, kad šis sektorius glaudžiai susijęs su kitomis chemijos pramonės šakomis, kurioms būdinga didelė anglies dioksido nutekėjimo rizika; nustatytos pasaulinės rinkos kainos stabdo vienašalį kainų kilimą, o dėl nesąžiningos komercinės tam tikrų trečiųjų šalių gamintojų veiklos iškraipoma pasaulio arba Sąjungos rinka. Su numatomomis rinkos ypatybėmis susiję vertinimo rezultatai rodo, kad nors jau dabar šio sektoriaus prekybos intensyvumas beveik siekia ribinę 30 % vertę, sektoriuje daug daugiau importuojama ir taip tęsis toliau daugiausiai dėl didelių naujų investicijų Artimuosiuose Rytuose. Atsižvelgiant į bendrą šių veiksnių poveikį, šis sektorius turėtų būti laikomas sektoriumi, kuriam būdinga didelė anglies dioksido nutekėjimo rizika.
            
         
               (20)
            
            
               Kokybinis sektoriaus „Geležies liejinių gamyba“ (NACE kodas 2751) vertinimas visų pirma atliktas todėl, kad Sąjungos lygmeniu nėra oficialių prekybos duomenų, kuriais remiantis būtų galima įvertinti prekybos intensyvumą, nes pagrindiniai liejimo produktai Eurostato Comext duomenų bazėje priskirti skirtingoms grupėms. Vertinimo rezultatai rodo, kad išmetamų teršalų mažinimo galimybės ribotos, nes iš dalies neįmanoma išvengti proceso metu išsiskiriančių šiltnamio efektą sukeliančių dujų, ir kad pajėgumas investuoti į išmetamų teršalų mažinimo technologijas yra ribotas dėl didelės papildomų sąnaudų, susidarančių įgyvendinant Direktyvą 2003/87/EB, įtakos pelno maržoms. Su rinkos ypatybėmis susiję vertinimo rezultatai rodo, kad rinkos koncentracija nedidelė, nors ji didelė klientų sektoriuose. Tai rodo, kad yra tikimybė, jog sektorius dėl papildomų sąnaudų patirs sunkumų. Iš kitų šaltinių gauti duomenys taip pat rodo, kad liejimo produktais vis daugiau prekiaujama tarptautiniu mastu. Atsižvelgiant į bendrą šių veiksnių poveikį, šis sektorius turėtų būti laikomas sektoriumi, kuriam būdinga didelė anglies dioksido nutekėjimo rizika.
            
         
               (21)
            
            
               Kokybinis sektoriaus „Lengvųjų metalų liejinių gamyba“ (NACE kodas 2753) vertinimas visų pirma atliktas todėl, kad Sąjungos lygmeniu nėra oficialių prekybos duomenų, kuriais remiantis būtų galima įvertinti prekybos intensyvumą, nes pagrindiniai liejimo produktai Eurostato Comext duomenų bazėje priskirti skirtingoms grupėms. Su rinkos ypatybėmis susiję vertinimo rezultatai rodo, kad rinkos koncentracija nedidelė ir kad sektorius labai priklauso nuo paklausos viename sutelktame klientų sektoriuje. Tai rodo, kad yra tikimybė, jog sektorius dėl papildomų sąnaudų patirs sunkumų. Be to, vertintais metais sektorius patyrė nuostolių arba maržos buvo labai nedidelės; tai neigiamai veikia pajėgumą investuoti į išmetamų teršalų mažinimo technologijas, o papildomos sąnaudos šį pajėgumą gali dar sumažinti. Iš kitų šaltinių gauti duomenys taip pat rodo, kad liejimo produktais vis daugiau prekiaujama tarptautiniu mastu. Atsižvelgiant į bendrą šių veiksnių poveikį, šis sektorius turėtų būti laikomas sektoriumi, kuriam būdinga didelė anglies dioksido nutekėjimo rizika.
            
         
               (22)
            
            
               Nustatant sektorių ir jų pošakių sąrašą reikėtų atsižvelgti, jei yra atitinkamų duomenų, į tai, kiek trečiosios šalys, kurioms tenka didelė sektoriaus arba jo pošakio, kuriam būdinga didelė anglies dioksido nutekėjimo rizika, pasaulinės produkcijos dalis, tvirtai įsipareigoja per tą patį laikotarpį ir panašiu mastu, kaip ir Sąjungoje, sumažinti iš tiems sektoriams ar jų pošakiams priklausančių įrenginių išmetamų šiltnamio efektą sukeliančių dujų kiekį ir kiek tose valstybėse esančių įrenginių veiksmingumas išmetamo anglies dioksido atžvilgiu yra panašus į Sąjungoje esančių įrenginių veiksmingumą. Šiame etape tokius įsipareigojimus prisiėmė tik Norvegija, Islandija ir Šveicarija, tačiau joms visoms tenkanti sektorių ir jų pošakių, kuriems būdinga didelė anglies dioksido nutekėjimo rizika, pasaulinės produkcijos dalis nėra tokia didelė. Dėl to, kad neįmanoma palyginti statistinių apibrėžčių ir bendrai trūksta pasaulinių duomenų reikiamu suskirstymo lygmeniu ir išsamių duomenų apie sektorius, nėra tinkamų duomenų, kurie būtini išmetamo anglies dioksido kiekio mažinimo veiksmingumui vertinti. Todėl Direktyvos 2003/87/EB 10a straipsnio 18 dalyje nustatyti kriterijai neturėjo įtakos nustatant sektorių ir jų pošakių sąrašą.
            
         
               (23)
            
            
               Vertinimas, kuriuo remiantis sudarytas sektorių ir jų pošakių sąrašas, apima visus NACE kodus nuo 1010 iki 3720 imtinai, taigi apima kasybos, karjerų eksploatavimo ir gamybos sektorius. Tam tikrų kitų pramonės sektorių, kuriems nepriskirti šie NACE kodai, tačiau kurių stacionariems įrenginiams gali būti taikomos ES ŠESD ILPS nuostatos dėl anglies dioksido nutekėjimo, analizę Komisija atliks 2010 m. Bet kuris toks pramonės sektorius, atitinkantis Direktyvos 2003/87/EB 10a straipsnio 14–17 dalyse nurodytus kriterijus, bus įtrauktas į sąrašą atliekant metinį sąrašo atnaujinimą.
            
         
               (24)
            
            
               Šis sąrašas skirtas 2013–2014 m., priklausomai nuo tarptautinių derybų rezultatų.
            
         
               (25)
            
            
               Dėl sektorių ir jų pošakių sąrašo konsultuotasi su įvairiomis suinteresuotosiomis šalimis, įskaitant valstybes nares, pramonės asociacijas, aplinkosaugos nevyriausybines organizacijas ir mokslininkus, o informacija apie šį procesą paskelbta Komisijos svetainėje (5).
            
         
               (26)
            
            
               Šiame sprendime numatytos priemonės atitinka Klimato kaitos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede išvardyti sektoriai ar jų pošakiai, kuriems būdinga didelė anglies dioksido nutekėjimo rizika.
   Tam tikrų pramonės sektorių, kuriems nepriskirti NACE kodai nuo 1010 iki 3720 (imtinai) ir kurie nebuvo įvertinti, tačiau kuriems gali būti taikomos ES ŠESD ILPS nuostatos dėl anglies dioksido nutekėjimo, analizę Komisija atliks 2010 m. Bet kuris toks pramonės sektorius, atitinkantis Direktyvos 2003/87/EB 10a straipsnio 14–17 dalyse nurodytus kriterijus, bus įtrauktas į sąrašą atliekant metinį sąrašo atnaujinimą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2009 m. gruodžio 24 d.
      
         
            Komisijos vardu
         
         Stavros DIMAS
         
            Komisijos narys
         
      
   
   
      (1)  OL L 275, 2003 10 25, p. 32.
   
      (2)  OL L 140, 2009 6 5, p. 63.
   
      (3)  http://ec.europa.eu/energy/climate_actions/doc/2008_res_ia_en.pdf
   
      (4)  P. Capros et al., Model-based Analysis of the 2008 ES Policy Package on Climate Change and Renewables, Primes Model – E3MLab/NTUA, June 2008:
   http://ec.europa.eu/environment/climat/pdf/climat_action/analysis.pdf
   
      (5)  http://ec.europa.eu/environment/climat/emission/carbon_en.htm
   
      PRIEDAS
      
         Sektoriai ir jų pošakiai, kuriems būdinga didelė anglies dioksido nutekėjimo rizika, nustatyti pagal Direktyvos 2003/87/EB 10a straipsnio 13 dalį
      
      1.   NACE-4 LYGMENS SEKTORIAI IR JŲ POŠAKIAI
      1.1.   REMIANTIS DIREKTYVOS 2003/87/EB 10a STRAIPSNIO 15 IR 16 DALYSE NUSTATYTAIS KIEKYBINIAIS KRITERIJAIS
      
      
                  NACE kodas
               
               
                  Aprašymas
               
            
                  1010
               
               
                  Juodųjų akmens anglių (antracito) kasyba ir aglomeravimas
               
            
                  1430
               
               
                  Mineralinių iškasenų chemijos pramonei ir trąšoms gaminti kasyba
               
            
                  1597
               
               
                  Salyklo gamyba
               
            
                  1711
               
               
                  Medvilnės pluoštų paruošimas ir verpimas
               
            
                  1810
               
               
                  Odinių drabužių siuvimas
               
            
                  2310
               
               
                  Koksavimo krosnių produktų gamyba
               
            
                  2413
               
               
                  Kitų pagrindinių neorganinių chemikalų gamyba
               
            
                  2414
               
               
                  Kitų pagrindinių organinių chemikalų gamyba
               
            
                  2415
               
               
                  Trąšų ir azoto junginių gamyba
               
            
                  2417
               
               
                  Pirminio sintetinio kaučiuko gamyba
               
            
                  2710
               
               
                  Tomo ketaus ir plieno bei ferolydinių gamyba
               
            
                  2731
               
               
                  Šaltasis tempimas
               
            
                  2742
               
               
                  Aliuminio gamyba
               
            
                  2744
               
               
                  Vario gamyba
               
            
                  2745
               
               
                  Kitų spalvotųjų metalų gamyba
               
            
                  2931
               
               
                  Žemės ūkio traktorių gamyba
               
            1.2.   REMIANTIS DIREKTYVOS 2003/87/EB 10a STRAIPSNIO 15 DALYJE NUSTATYTAIS KIEKYBINIAIS KRITERIJAIS
      
      
                  NACE kodas
               
               
                  Aprašymas
               
            
                  1562
               
               
                  Krakmolo ir krakmolo produktų gamyba
               
            
                  1583
               
               
                  Cukraus gamyba
               
            
                  1595
               
               
                  Kitų nedistiliuotų fermentuotų gėrimų gamyba
               
            
                  1592
               
               
                  Etilo alkoholio gamyba iš fermentuotų medžiagų
               
            
                  2112
               
               
                  Popieriaus ir kartono gamyba
               
            
                  2320
               
               
                  Rafinuotų naftos produktų gamyba
               
            
                  2611
               
               
                  Lakštinio stiklo gamyba
               
            
                  2613
               
               
                  Tuščiavidurio stiklo gamyba
               
            
                  2630
               
               
                  Keraminių apdailos ir šaligatvio plytelių gamyba
               
            
                  2721
               
               
                  Ketaus vamzdžių gamyba
               
            
                  2743
               
               
                  Švino, cinko ir alavo gamyba
               
            1.3.   REMIANTIS DIREKTYVOS 2003/87/EB 10a STRAIPSNIO 16 DALIES a PUNKTE NUSTATYTAIS KIEKYBINIAIS KRITERIJAIS
      
      
                  NACE kodas
               
               
                  Aprašymas
               
            
                  2651
               
               
                  Cemento gamyba
               
            
                  2652
               
               
                  Kalkių gamyba
               
            1.4.   REMIANTIS DIREKTYVOS 2003/87/EB 10a STRAIPSNIO 16 DALIES b PUNKTE NUSTATYTAIS KIEKYBINIAIS KRITERIJAIS
      
      
                  NACE kodas
               
               
                  Aprašymas
               
            
                  1110
               
               
                  Nevalytos naftos ir gamtinių dujų gavyba
               
            
                  1310
               
               
                  Geležies rūdų kasyba
               
            
                  1320
               
               
                  Spalvotųjų metalų rūdų, išskyrus urano ir torio rūdas, kasyba
               
            
                  1411
               
               
                  Dekoratyvinio ir statybinio akmens karjerų eksploatavimas
               
            
                  1422
               
               
                  Molio ir kaolino kasyba
               
            
                  1450
               
               
                  Kita, niekur kitur nepriskirta, kasyba ir karjerų eksploatavimas
               
            
                  1520
               
               
                  Žuvų ir žuvų produktų paruošimas, perdirbimas ir konservavimas
               
            
                  1541
               
               
                  Nevalyto aliejaus ir riebalų gamyba
               
            
                  1591
               
               
                  Distiliuotų alkoholinių gėrimų gamyba
               
            
                  1593
               
               
                  Vyno gamyba
               
            
                  1712
               
               
                  Vilnos pluoštų paruošimas ir verpimas
               
            
                  1713
               
               
                  Šukuotos vilnos pluoštų paruošimas ir verpimas
               
            
                  1714
               
               
                  Linų pluoštų paruošimas ir verpimas
               
            
                  1715
               
               
                  Šilko, įskaitant pašukas, pervijimas ir paruošimas bei sintetinių ar dirbtinių gijų verpalų sukimas ir tekstūravimas
               
            
                  1716
               
               
                  Siuvimo siūlų gamyba
               
            
                  1717
               
               
                  Kitų tekstilės pluoštų paruošimas ir verpimas
               
            
                  1721
               
               
                  Medvilninių audinių audimas
               
            
                  1722
               
               
                  Vilnonių audinių audimas
               
            
                  1723
               
               
                  Šukuotinės vilnos audinių audimas
               
            
                  1724
               
               
                  Šilkinių audinių audimas
               
            
                  1725
               
               
                  Kitų audinių audimas
               
            
                  1740
               
               
                  Gatavų tekstilės dirbinių, išskyrus drabužius, gamyba
               
            
                  1751
               
               
                  Kilimų ir kilimėlių gamyba
               
            
                  1752
               
               
                  Virvių, lynų, virvelių ir tinklų gamyba
               
            
                  1753
               
               
                  Neaustinių medžiagų ir neaustinių medžiagų gaminių ir dirbinių, išskyrus drabužius, gamyba
               
            
                  1754
               
               
                  Kitų, niekur kitur nepriskirtų, tekstilės gaminių ir dirbinių gamyba
               
            
                  1760
               
               
                  Megztų (trikotažinių) ir nertų medžiagų gamyba
               
            
                  1771
               
               
                  Pėdkelnių, triko, kojinių ir kitų panašių megztų (trikotažinių) ir nertų gaminių bei dirbinių gamyba
               
            
                  1772
               
               
                  Megztų (trikotažinių) ir nertų megztinių, susagstomų megztinių bei panašių gaminių bei dirbinių gamyba
               
            
                  1821
               
               
                  Darbinių drabužių siuvimas
               
            
                  1822
               
               
                  Kitų viršutinių drabužių siuvimas
               
            
                  1823
               
               
                  Apatinių drabužių siuvimas
               
            
                  1824
               
               
                  Kitų, niekur kitur nepriskirtų, drabužių siuvimas ir drabužių priedų gamyba
               
            
                  1830
               
               
                  Kailių išdirbimas ir dažymas; kailinių dirbinių ir gaminių gamyba
               
            
                  1910
               
               
                  Odų rauginimas ir išdirbimas
               
            
                  1920
               
               
                  Lagaminų, rankinių ir panašių reikmenų, balno reikmenų ir pakinktų gamyba
               
            
                  1930
               
               
                  Avalynės gamyba
               
            
                  2010
               
               
                  Medienos pjaustymas ir obliavimas; medienos įmirkymas
               
            
                  2052
               
               
                  Dirbinių iš kamštienos, šiaudų ir pynimo medžiagų gamyba
               
            
                  2111
               
               
                  Plaušienos gamyba
               
            
                  2124
               
               
                  Sienų apmušalų (tapetų) gamyba
               
            
                  2215
               
               
                  Kita leidyba
               
            
                  2330
               
               
                  Branduolinio kuro perdirbimas
               
            
                  2412
               
               
                  Dažiklių ir pigmentų gamyba
               
            
                  2420
               
               
                  Pesticidų ir kitų agrocheminių medžiagų gamyba
               
            
                  2441
               
               
                  Pagrindinių vaistų pramonės gaminių gamyba
               
            
                  2442
               
               
                  Farmacinių preparatų gamyba
               
            
                  2452
               
               
                  Kvepalų ir tualeto priemonių gamyba
               
            
                  2463
               
               
                  Eterinio aliejaus gamyba
               
            
                  2464
               
               
                  Cheminių fotografinių medžiagų gamyba
               
            
                  2465
               
               
                  Parengtų naudoti, bet neįrašytų laikmenų gamyba
               
            
                  2466
               
               
                  Kitų, niekur kitur nepriskirtų, cheminių medžiagų gamyba
               
            
                  2470
               
               
                  Cheminių pluoštų gamyba
               
            
                  2511
               
               
                  Guminių padangų ir kamerų gamyba
               
            
                  2615
               
               
                  Kito stiklo, įskaitant skirto techninėms reikmėms, gamyba ir apdorojimas
               
            
                  2621
               
               
                  Keraminių buities ir puošybos gaminių bei dirbinių gamyba
               
            
                  2622
               
               
                  Keraminių santechnikos gaminių ir dirbinių gamyba
               
            
                  2623
               
               
                  Keraminių izoliatorių ir keraminių izoliacinių detalių gamyba
               
            
                  2624
               
               
                  Kitų techninės paskirties keraminių gaminių ir dirbinių gamyba
               
            
                  2625
               
               
                  Kitų keraminių gaminių ir dirbinių gamyba
               
            
                  2626
               
               
                  Ugniai atsparių keraminių gaminių gamyba
               
            
                  2681
               
               
                  Abrazyvinių gaminių gamyba
               
            
                  2722
               
               
                  Plieno vamzdžių gamyba
               
            
                  2741
               
               
                  Tauriųjų metalų gamyba
               
            
                  2861
               
               
                  Peilių, šakučių ir kitų įrankių gamyba
               
            
                  2862
               
               
                  Įrankių gamyba
               
            
                  2874
               
               
                  Tvirtinimo detalių, sriegimo mašinų gaminių, grandinių ir spyruoklių gamyba
               
            
                  2875
               
               
                  Kitų, niekur kitur nepriskirtų, metalo gaminių gamyba
               
            
                  2911
               
               
                  Variklių ir turbinų, išskyrus orlaivių, transporto priemonių ir motociklų variklius, gamyba
               
            
                  2912
               
               
                  Siurblių ir kompresorių gamyba
               
            
                  2913
               
               
                  Čiaupų ir sklendžių gamyba
               
            
                  2914
               
               
                  Guolių, krumpliaračių, krumplinių pavarų ir varomųjų elementų gamyba
               
            
                  2921
               
               
                  Krosnių ir krosnių degiklių gamyba
               
            
                  2923
               
               
                  Nebuitinių aušinimo ir vėdinimo įrenginių gamyba
               
            
                  2924
               
               
                  Kitų, niekur kitur nepriskirtų, bendrosios paskirties mašinų gamyba
               
            
                  2932
               
               
                  Kitų žemės ir miškų ūkio mašinų gamyba
               
            
                  2941
               
               
                  Nešiojamųjų variklinių įrankių ir aparatų gamyba
               
            
                  2942
               
               
                  Kitų metalo apdirbimo staklių gamyba
               
            
                  2943
               
               
                  Kitų, niekur kitur nepriskirtų, staklių gamyba
               
            
                  2951
               
               
                  Metalurgijos mašinų gamyba
               
            
                  2952
               
               
                  Kasybos, karjerų eksploatavimo ir statybos mašinų gamyba
               
            
                  2953
               
               
                  Maisto, gėrimų ir tabako apdorojimo mašinų gamyba
               
            
                  2954
               
               
                  Tekstilės, drabužių ir odos gaminių gamybos mašinų gamyba
               
            
                  2955
               
               
                  Popieriaus ir kartono gamybos mašinų gamyba
               
            
                  2956
               
               
                  Kitų, niekur kitur nepriskirtų, specialiosios paskirties mašinų gamyba
               
            
                  2960
               
               
                  Ginklų ir šaudmenų gamyba
               
            
                  2971
               
               
                  Buitinių elektrinių aparatų arba prietaisų gamyba
               
            
                  3001
               
               
                  Įstaigos įrangos gamyba
               
            
                  3002
               
               
                  Kompiuterių ir kitos informacijos apdorojimo įrangos gamyba
               
            
                  3110
               
               
                  Elektros variklių, generatorių ir transformatorių gamyba
               
            
                  3120
               
               
                  Elektros skirstomosios ir valdymo įrangos gamyba
               
            
                  3130
               
               
                  Izoliuotųjų laidų ir kabelių gamyba
               
            
                  3140
               
               
                  Akumuliatorių, galvaninių elementų ir galvaninių baterijų gamyba
               
            
                  3150
               
               
                  Apšvietimo įrangos ir elektros lempų gamyba
               
            
                  3162
               
               
                  Kitos, niekur kitur nepriskirtos, elektrinės įrangos gamyba
               
            
                  3210
               
               
                  Elektroninių lempų ir vamzdžių bei kitų elektroninių komponentų gamyba
               
            
                  3220
               
               
                  Televizijos ir radijo siųstuvų, laidinės telefonijos ir telegrafijos aparatūros gamyba
               
            
                  3230
               
               
                  Televizijos ir radijo imtuvų, garso ir vaizdo įrašymo ar atkūrimo aparatūros bei su ja susijusių reikmenų gamyba
               
            
                  3310
               
               
                  Medicinos ir chirurgijos įrangos bei ortopedijos aparatų gamyba
               
            
                  3320
               
               
                  Matavimo, tikrinimo, bandymo, navigacijos ir kitos paskirties, išskyrus technologinių procesų valdymo įrangą, prietaisų arba aparatų gamyba
               
            
                  3340
               
               
                  Optinių įtaisų ir fotografijos įrangos gamyba
               
            
                  3350
               
               
                  Įvairių tipų laikrodžių gamyba
               
            
                  3511
               
               
                  Laivų statyba ir remontas
               
            
                  3512
               
               
                  Pramoginių ir sportinių katerių (laivų) statyba bei remontas
               
            
                  3530
               
               
                  Orlaivių ir erdvėlaivių gamyba
               
            
                  3541
               
               
                  Motociklų gamyba
               
            
                  3542
               
               
                  Dviračių gamyba
               
            
                  3543
               
               
                  Invalidų vežimėlių gamyba
               
            
                  3550
               
               
                  Kitos, niekur kitur nepriskirtos, transporto įrangos gamyba
               
            
                  3621
               
               
                  Monetų kalimas
               
            
                  3622
               
               
                  Kitų, niekur kitur nepriskirtų, papuošalų, juvelyrinių ir panašių gaminių bei dirbinių gamyba
               
            
                  3630
               
               
                  Muzikos instrumentų gamyba
               
            
                  3640
               
               
                  Sporto reikmenų gamyba
               
            
                  3650
               
               
                  Žaidimų ir žaislų gamyba
               
            
                  3661
               
               
                  Dirbtinės bižuterijos gamyba
               
            
                  3662
               
               
                  Šluotų ir šepečių gamyba
               
            
                  3663
               
               
                  Kita, niekur kitur nepriskirta, gamyba
               
            2.   KITO NEI NACE-4 LYGMENS SEKTORIAI IR JŲ POŠAKIAI REMIANTIS DIREKTYVOS 2003/87/EB 10a STRAIPSNIO 15 IR 16 DALYSE NUSTATYTAIS KIEKYBINIAIS KRITERIJAIS
      
                  Prodcom kodas
               
               
                  Aprašymas
               
            
                  15331427
               
               
                  Koncentruotos pomidorų tyrės ir pastos
               
            
                  155120
               
               
                  Pienas ir grietinėlė, kurių būvis kietas
               
            
                  155153
               
               
                  Kazeinas
               
            
                  155154
               
               
                  Laktozė ir laktozės sirupas
               
            
                  15891333
               
               
                  Džiovintos kepimo mielės
               
            
                  24111150
               
               
                  Vandenilis (įskaitant vandenilio gamybą su sintetinėmis dujomis)
               
            
                  24111160
               
               
                  Azotas
               
            
                  24111170
               
               
                  Deguonis
               
            
                  243021
               
               
                  Paruošti pigmentai, paruošti drumstikliai ir paruošti dažai, stiklėjantys emaliai ir glazūros, angobai (šlikeriai), skysti blizgikliai ir panašūs preparatai, stiklo fritas
               
            
                  24621030
               
               
                  Želatina ir jos dariniai (išskyrus kazeino ir kaulų klijus)
               
            
                  261411
               
               
                  Gijos, pusverpaliai, verpalai ir kapotos sruogos iš stiklo pluoštų
               
            
                  26821400
               
               
                  Dirbtinis grafitas, koloidinis arba pusiau koloidinis grafitas ir preparatai
               
            
                  26821620
               
               
                  Akytasis vermikulitas, keramzitas, termozitas (šlako pemza) ir panašios pūstosios mineralinės medžiagos bei jų mišiniai
               
            3.   NACE-4 LYGMENS SEKTORIAI IR JŲ POŠAKIAI REMIANTIS DIREKTYVOS 2003/87/EB 10a STRAIPSNIO 17 DALYJE NUSTATYTAIS KOKYBINIAIS KRITERIJAIS
      
                  NACE kodas
               
               
                  Aprašymas
               
            
                  1730
               
               
                  Tekstilės apdaila
               
            
                  2020
               
               
                  Faneravimo dangos gamyba; klijuotos sluoksninės medienos, daugiasluoksnių plokščių, smulkinių, medienos plaušų plokščių bei kitų skydų ir plokščių gamyba
               
            
                  2416
               
               
                  Pirminių plastikų gamyba
               
            
                  2751
               
               
                  Geležies liejinių gamyba
               
            
                  2753
               
               
                  Lengvųjų metalų liejinių gamyba